Fil 4:1 "Daarom, my geliefde broeders". In hierdie vers sien ons hoe Paulus se liefde na die gemeente van Filippi uitgaan. Hy skryf oor hoe hy na hulle verlang en noem hulle nog 'n keer geliefdes. Paulus is maar nie 'n mens wat 'n teorie vir mense verkondig nie. Hy is 'n man wat Christus as verkondiger gestuur het. Paulus is in diepe liefde aan Christus verbind en wil so graag dat mense Christus leer ken en so gered word. Gered van die ondergang. Hy deel met die gemeente van Filippi die liefde van en vir Christus. Die gesamentlike liefdesband met Christus, en so met die Drieenige God, beteken dat hulle geliefdes vir mekaar is. Ons sien hier raak hoe die saam leef met Christus 'n band van liefde onder die gelowiges gee. Dit is soos Christus dit in ons lewe wil hê. As ons dit lees, is dit nodig om ons daarop te beproef. Hoe dikwels gebeur dit dat mense wat saam Christus volgens Sy Woord wil volg nie in liefde met mekaar leef nie! Dit is iets wat nie kan bestaan nie. Dan leef ons nie regtig vanuit God se liefde nie. Somtyds hoor 'n mens dan iemand sê: "Die ander moet eerste by my kom dan wil ek daaroor praat maar jy moet nie dink dat ek eerste na die ander ga nie." Gister het ek in die gebed in die gemeente in verband met die voorbereiding op die Nagmaal gesê: HERE as ons so dink laat ons dan bedink dat as U so sou doen ons almal vir altyd verlore sou wees. Leer ons om regtig ook op hierdie punt U beeld te wil wees." Hoe belangrik is dit om vanuit God se liefde regtig in die gemeentes as geliefdes vir mekaar te leef!